राजा-हे भगवान ! मिगी ए बड़ा बचित्तर सेई हुन्दा ऐ जे में इस आज्ञा मनने आली शकुन्तला कन्ने गन्धर्व ब्याह कीता हा। किश चिरें बाद जिसलै एदे इष्ट बन्धु इस्सी लेइयै आए तां चेत्ते दी गल्ती करी में इसी कड्डी ओड़ेया ते तुन्दे सगोत्री महात्मा कण्व हुन्दा परद्ध कीता। फी ङूठी गी दिक्खियै मिगी चेत्ता आया जे कण्व दी धीयु कन्ने सच्चैं गे ब्याह कीता हा। ए शक किश विचित्र गै सेई हुन्दा ऐ। ए ते इयां गै होआ जे- हाथी सामने दा जा करदा ए तां शक पवै जे ए हाथी ऐ जां नेई ते लंघी जाने उप्पर ओदे पैरैं दै नशान दिक्खियै ए निश्चा होऐ जे ए हाथी गै हा। मेरे मनै दी ते इऐ हालत होई ऐ।